“เงินบาท” เปิดอ่อนค่า 37.37 บ. หลังดอลลาร์แข็ง
“ภาวะตลาดเงินบาท” เปิดอ่อนค่า 37.37 บ./ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 37.33 บ./ดอลลาร์ เนื่องจากดอลลาร์แข็ง โดยตลาดยังคงมีความกังวลแนวโน้มปรับขึ้นดอกเบี้ยต่อเนื่อง
“ภาวะตลาดเงินบาท” เปิดอ่อนค่า 37.37 บ./ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 37.33 บ./ดอลลาร์ เนื่องจากดอลลาร์แข็ง โดยตลาดยังคงมีความกังวลแนวโน้มปรับขึ้นดอกเบี้ยต่อเนื่อง
23 ก.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 37.37 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 37.33 บาท/ดอลลาร์ เคลื่อนไหวในทิศทางเดียวกับค่าเงินภูมิภาคและตลาดโลก เนื่องจากดอลลาร์แข็งค่าเมื่อเทียบกับสกุลเงินหลัก หลังได้รับปัจจัยหนุนจากการปรับขึ้นของอัตราดอกเบี้ยพันธบัตร
“บาทอ่อนค่าจากเย็นวานนี้หลังดอลลาร์แข็งค่า โดยตลาดยังคงย่อยข่าวเฟดที่มีความกังวลเกี่ยวกับแนวโน้มการเดินหน้าปรับขึ้นดอกเบี้ยต่อเนื่อง” นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 37.25 – 37.50 บาท/ดอลลาร์